
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 109
din 29 mai 2014
privind modificarea art. 29, alin. (13), (14), (15) şi (16) şi art. 32, alin. (1) şi (2) din Regulamentul privind organizarea şi efectuarea serviciului de transport în regim de taxi şi de transport în regim de închiriere în Municipiul Sighişoara, aprobat prin art. 1 din Hotărârea Consiliului Local Sighişoara nr. 107/18.12.2008

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10622/13.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 38/2003 privind transportul în regim de taxi şi în regim de închiriere, cu modificările şi completările ulterioare;

Având în vedere prevederile Legii nr. 92/2007, legea serviciilor de transport public local, cu modificările şi completările  ulterioare;

Având in vedere prevederile Legii nr. 51/2006, legea serviciilor comunitare de utilităţi publice, republicată cu modificările şi completările  ulterioare;

Având în vedere prevederile Ordinului nr. 356/2007 al Ministrului Internelor şi Reformei Administrative privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere, cu modificările şi completările  ulterioare;  

Având în vedere prevederile Regulamentului privind organizarea şi efectuarea serviciului de transport în regim de taxi şi de transport în regim de închiriere în Municipiul Sighişoara, aprobat prin art. 1 din Hotărârea Consiliului Local Sighişoara nr. 107/18.12.2008;   

Având în vedere modificările aduse de Legea nr. 168/2010 la art. 11, alin. (5) şi art. 14^1 ale Legii nr. 38/2003, modificată şi completată, privind transportul în regim de taxi şi în regim de închiriere, referitor la prelungirea autorizaţiei taxi şi modalitatea de trecere a autorizaţiilor taxi de la titularii acestora la alţi transportatori autorizaţi;

Având în vedere prevederile actuale ale Legii nr. 38/2003, cu precădere cele ale art. 11, alin. (5) şi art. 14^1, referitoare la prelungirea autorizaţiei taxi şi modalitatea de trecere a autorizaţiilor taxi de la titularii acestora la alţi transportatori autorizaţi, este necesară modificarea art. 29, alin. (13), (14), (15) şi (16) şi art. 32, alin. (1) şi (2) din Regulamentul privind organizarea şi efectuarea serviciului de transport în regim de taxi şi de transport în regim de închiriere în Municipiul Sighişoara, aprobat prin art. 1 din Hotărârea Consiliului Local Sighişoara nr. 107/18.12.2008, în conformitate cu legislaţia în vigoare; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 10620/13.05.2014, prin care în conformitate cu legislaţia în vigoare, se propune modificarea art. 29, alin. (13), (14), (15) şi (16) şi art. 32, alin. (1) şi (2) din Regulamentul privind organizarea şi efectuarea serviciului de transport în regim de taxi şi de transport în regim de închiriere în Municipiul Sighişoara, aprobat prin art. 1 din Hotărârea Consiliului Local Sighişoara nr. 107/18.12.2008, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 alin. (2) lit. „d”, alin. (6) lit. „a” pct.14 şi 19 şi alin. (9),  art. 45 alin. (1) şi art. 115 (1) lit. b din Legea nr. 215/2001,  Legea Administraţiei Publice Locale, republicată,  cu modificările şi completările ulterioare,

H O T Ă R Ă Ş T E:

Art. I. Se aprobă modificarea Regulamentului privind organizarea şi efectuarea serviciului de transport în regim de taxi şi de transport în regim de închiriere în Municipiul Sighişoara, aprobat prin art. 1 din Hotărârea Consiliului Local Sighişoara nr. 107/18.12.2008, după cum urmează:

1. La articolul 29, alineatele (13), (14), (15) şi (16) se modifică şi vor avea următorul cuprins:

"(13) Cesionarea parţială sau totală, după caz, a unui/unor contract/contracte de atribuire a gestiunii serviciului de transport taxi sau de transport în regim de închiriere de către titularul/titularii acestora unuia sau mai multor transportatori nu este admisă decât dacă are loc una dintre următoarele operaţiuni:

 a) titularii contractelor de atribuire a gestiunii delegate au fuzionat, dând naştere unui nou transportator;

b) titularul contractului de atribuire a gestiunii s-a divizat, dând naştere unor noi transportatori;

c) titularul contractului de atribuire a gestiunii renunţă la una sau mai multe autorizaţii taxi, în favoarea unor angajaţi ai acestuia, care dovedesc că au dobândit calitatea de transportator autorizat în regim de taxi, dând naştere astfel unuia sau mai multor transportatori, după caz;

d) titularul contractului de atribuire a gestiunii este o persoană fizică autorizată sau o asociaţie familială autorizată care se transformă într-o persoană juridică, dând naştere unui nou transportator.

(14) Ca urmare a înfiinţării noilor transportatori în urma uneia dintre operaţiunile prevăzute la alin. (13), autoritatea de autorizare din cadrul Municipiului Sighişoara emitentă a autorizaţiilor taxi sau a copiilor conforme respective, deţinute de titularii iniţiali ai contractelor de atribuire a gestiunii la cererea acestora, le va comasa sau distribui corespunzător între transportatorii iniţiali şi transportatorii nou-înfiinţaţi, după caz, în raport cu numărul autovehiculelor care au fost preluate sau cedate între titularii contractelor şi transportatorii nou-înfiinţaţi.

(15) Pe baza autorizaţiilor taxi sau a copiilor conforme obţinute de fiecare transportator ca urmare a aplicării prevederilor alin. (14), contractele iniţiale de atribuire a gestiunii vor fi atribuite corespunzător de autoritatea respectivă transportatorilor rezultaţi în urma derulării operaţiunilor prevăzute la alin. (13), în interiorul aceluiaşi termen de valabilitate a contractului/contractelor iniţial/iniţiale.

(16) Prevederile alin. (13) şi (14) nu sunt aplicabile dacă transportatorii nou-înfiinţaţi nu au calitatea de transportatori în momentul derulării operaţiunilor prevăzute la alin. (13), iar prevederile alin. (15) se pot aplica numai sub rezerva ca aceşti transportatori să devină transportatori autorizaţi într-un termen de maximum 30 de zile de la data efectuării operaţiunilor prevăzute la alin. (13)."

2. La articolul 32, alineatele (1) şi (2) se modifică şi vor avea următorul cuprins:

"(1) O autorizaţie taxi sau o copie conformă deţinută pentru un autovehicul se va prelungi, la cerere, pentru 5 ani, cu menţinerea obligatorie a aceluiaşi număr de ordine, numai dacă la data cererii sunt îndeplinite, după caz, cumulativ următoarele condiţii:

a) autoturismul pentru care s-a solicitat prelungirea autorizaţiei taxi sau a copiei conforme nu depăşeşte vechimea de 10 ani de la data fabricaţiei şi este deţinut cu titlu de proprietate sau în temeiul unui contract de leasing;

b) sunt respectate prevederile art. 10 alin. (5) din Legea nr. 38/2003, cu modificările şi completările ulterioare şi ale art. 33 din prezentul regulament, dacă se înlocuieşte autovehiculul taxi ca urmare a prelungirii autorizaţiei taxi;

c) transportatorului respectiv nu i s-a retras autorizaţia de transport sau nu i s-a suspendat autorizaţia taxi sau copia conformă respectivă în ultimii 5 ani;

d) contractul de atribuire în gestiune a serviciului de transport în regim de taxi sau în regim de închiriere este în termen de valabilitate şi transportatorul a respectat prevederile caietului de sarcini privind atribuirea;

e) transportatorul autorizat a înregistrat integral în evidenţele contabile venitul brut realizat, după caz, din transportul în regim de taxi, în conformitate cu datele furnizate din memoria fiscală a aparatelor de taxat din dotarea taxiurilor pentru care solicită prelungirea autorizaţiilor taxi, sau din transportul în regim de închiriere, în conformitate cu contractele prevăzute la art. 25 alin. (6) lit. c) din Legea nr. 38/2003, cu modificările şi completările ulterioare, realizate de autovehiculele pentru a căror copii conforme solicită prelungirea.
(2) În vederea prelungirii transportatorul autorizat va depune la autoritatea de autorizare din cadrul Municipiului Sighişoara, o documentaţie ce trebuie să conţină: 

a) cerere pentru prelungirea autorizaţie taxi; 

b) copie după AUTORIZATIA DE TRANSPORT emisă de autoritatea de autorizare din cadrul Municipiului Sighişoara, valabilă; 

c) copie după certificatul de înmatriculare şi după cartea de identitate a autovehiculului deţinut în proprietate sau copie după certificatul de înmatriculare, după cartea de identitate şi după contractul de leasing a autovehiculului deţinut în temeiul unui contract de leasing ; 

d) copie după certificatul de agreare valabil; 

e) certificatul de atestare fiscală din care să rezulte că transportatorul nu are datorii la bugetul local; 

f) declaraţie pe propria răspundere, prin care transportatorul autorizat declară că va asigura dispecerizarea pe toată perioada de valabilitate a autorizaţiei taxi; 

g) declaraţie pe propria răspundere, în cazul transportului de bunuri şi mărfuri în regim de taxi că autovehiculul cu care se execută activitatea de transport marfă este destinat acestui scop;

h) dovada că transportatorul autorizat a înregistrat integral în evidenţele contabile venitul brut realizat, după caz, din transportul în regim de taxi, în conformitate cu datele furnizate din memoria fiscală a aparatelor de taxat din dotarea taxiurilor pentru care solicită prelungirea autorizaţiilor taxi, semnată şi ştampilată de către expertul contabil sau de către contabilul care este angajat al transportatorului autorizat (în acest caz se anexează contractul de muncă înregistrat la ITM);

i) dovada plăţii taxei/tarifului pentru eliberarea autorizaţiei taxi sau a copiei conforme."

Art. II. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului şi Compartimentul Autorizare Transport în regim taxi şi în regim de închiriere din cadrul Municipiului Sighişoara.

Art. III. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului ;
  1 ex. Compartimentul Autorizare Transport în regim taxi şi în regim de închiriere.
9 ex. 
C.B./G.V.

